Георги Авгарски
Ех, че време! Ех, че сняг!

chitanka.info

Над тополки, над ели

ситен сняг вали, вали

и рекичката бъбрива

        в снежен,

        нежен

        пух се скрива.

През долчини, през била

Баба Зима е дошла.

        Бяла зима

        ветровита,

        мило кима

        и ни пита:

— Имате ли вече всички

        ръкавички

        и шейнички?

А ушанки и ботушки,

да ви пазят от вихрушки?

        Бяла зима

        ветровита,

        ту ни кима,

        ту налита.

— Хиу, фиу! — буйно вее.

        Духа,

        буха

        и лудее.

— Хайде, палавници малки,

направете си пързалки!

Ех, че време! Ех, че сняг!

Ех, че весел вик и бяг!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.